# OBSAH

[OBSAH 1](#_Toc78984098)

[1. ÚVODNÉ USTANOVENIA 3](#_Toc78984099)

[Komplex 3](#_Toc78984100)

[Otváracie hodiny 3](#_Toc78984101)

[Klient 3](#_Toc78984102)

[Emailová adresa Poskytovateľa 4](#_Toc78984103)

[Web stránka 4](#_Toc78984104)

[Klientsky účet 4](#_Toc78984105)

[Kredit 4](#_Toc78984106)

[Doba platnosti kreditu 4](#_Toc78984107)

[Tovar 4](#_Toc78984108)

[Služby 4](#_Toc78984109)

[Príslušenstvo 5](#_Toc78984110)

[Tréner 5](#_Toc78984111)

[Cenník 5](#_Toc78984112)

[Cenná vec 5](#_Toc78984113)

[Bezpečnostné predpisy 5](#_Toc78984114)

[Zásady spracovania osobných údajov 5](#_Toc78984115)

[Prevádzkový poriadok 5](#_Toc78984116)

[Reklamačný poriadok 5](#_Toc78984117)

[Zmluva 5](#_Toc78984118)

[Orgán dozoru 5](#_Toc78984119)

[Zákona o predaji na diaľku 5](#_Toc78984120)

[2. PREDMET ZMLUVY 6](#_Toc78984121)

[Zriadenie Klientskeho účtu 6](#_Toc78984122)

[Uzavretie Zmluvy o poskytovaní služieb 6](#_Toc78984123)

[Rezervácia Služby 6](#_Toc78984124)

[Storno Služby 7](#_Toc78984125)

[Neúčasť na rezervovanej Službe 7](#_Toc78984126)

[Nákup Tovaru 7](#_Toc78984127)

[Zľavy 7](#_Toc78984128)

[3. POVINNOSTI KLIENTA 7](#_Toc78984129)

[4. ZODPOVEDNOSŤ ZA ŠKODU 9](#_Toc78984130)

[Škoda spôsobená vlastným konaním. 9](#_Toc78984131)

[Škoda na veciach vnesených alebo odložených. 9](#_Toc78984132)

[Ostatné ustanovenie o škode. 10](#_Toc78984133)

[5. VADY SLUŽIEB 10](#_Toc78984134)

[6. OSOBNÉ ÚDAJE 10](#_Toc78984135)

[7. OSTATNÉ USTANOVENIA 10](#_Toc78984136)

[8. OSOBITNÉ USTANOVENIA PRE ZMLUVY UZATVORENÉ SPOTREBITEĽMI NA DIAĽKU 11](#_Toc78984137)

[9. DOBA TRVANIA ZMLUVY 12](#_Toc78984138)

[10. DORUČOVANIE 13](#_Toc78984139)

[11. ZÁVEREČNÉ USTANOVENIA 14](#_Toc78984140)

**V Š E O B E C N É O B C H O D N É P O D M I E N K Y**

**spoločnosti MI – fun s.r.o.**

**so sídlom Letná 222/51, 044 20 Malá Ida, IČO 45 284 806**

**zapísaná v Obchodnom registri Okresného súdu Košice I, oddiel: Sro, vložka č.: 24745/V**

# ÚVODNÉ USTANOVENIA

* 1. Tieto všeobecné obchodné podmienky upravujú práva a povinnosti spoločnosti MI - fun s.r.o.. (ďalej len „**Poskytovateľ**“) a jej klientov, ktoré vyplývajú zo zmluvy o poskytovaní služieb uzavretej medzi Poskytovateľom ako poskytovateľom služieb a klientom ako prijímateľom služieb (ďalej len „**Prijímateľ**“) (Poskytovateľ a Prijímateľ ďalej len ako „**Zmluvné strany**“) za účelom:
* účasti na skupinovom kurze plávania organizovanom Poskytovateľom pod dohľadom trénera
* prenájmu bazéna
* vstup do telocvične vybavenej lezeckou stenou
* vstup do wellnessu
* organizovania súkromných osláv a podujatí
	1. Tieto VOP sú v súlade s ustanovením § 273 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) neoddeliteľnou súčasťou zmluvy o poskytnutí služby.
	2. Klient potvrdzuje, že sa oboznámil so znením VOP, Podmienkami ochrany osobných údajov, Prevádzkovým poriadkom, Reklamačným poriadkom Prevádzkovateľa, Bezpečnostnými a inými predpismi, prípadne ďalšími dokumentmi Poskytovateľa, ktoré sú uvedené na Web stránke Poskytovateľa, a to vyplnením registračného formulára, alebo prípadne iným preukázateľným spôsobom vyjadrenia súhlasu s týmito VOP (najneskôr však vždy začatím využívania Služieb Poskytovateľa alebo kúpou tovaru o Poskytovateľa).
	3. **Definície.** Nižšie uvedené výrazy majú nasledujúci význam:

Komplex je relaxačno – športové centrum vystupujúce pod značkou „FUN“ nachádzajúce sa na adrese Malinová 2, 044 20 Malá Ida, kde Poskytovateľ poskytuje Služby

Otváracie hodiny

je prevádzkový čas, počas ktorého je možné využívať Služby.

Klient je

1. fyzická osoba staršia ako 18 rokov alebo právnická osoba, ktorá je oprávnená k využívaniu Služieb poskytovaných Poskytovateľom.
2. fyzická  osoba staršia ako 3 roky a mladšia ako 18 rokov, ktorá má vstup do Komplexu povolený výlučne pod dohľadom zákonného zástupcu, alebo pod dohľadom inej osoby, ktorá za sprevádzané osoby mladšie ako 18 rokov po vstupe do Komplexu zodpovedá.
3. fyzická osoba - dieťa vo veku od 5 mesiacov zúčastňujúce sa na skupinových kurzoch plávania (baby plávanie)

## Emailová adresa Poskytovateľa

 sportovecentrummi@gmail.com

Web stránka je webová stránka https://funmalaida.sk/, prostredníctvom ktorej je možné cez príslušné rozhranie Web stránky vykonať zriadenie Klientskeho účtu, rezervácia a storno Služby.

## Klientsky účet

 je účet vedený Poskytovateľom pre Klienta, ku ktorému má Klient prístup prostredníctvom Web stránky za účelom kontroly zostatku Kreditu, ako aj rezervácie a storna Služby

Kredit pripísaním finančných prostriedkov Klienta na účet Poskytovateľa si Klient navýši finančné prostriedky na Klientskom účte tzv. Kredity, prostredníctvom ktorého platí za Služby a Tovar. Takéto nabitie Kreditu môže Klient vykonať výlučne na recepcii Komplexu a to v hotovosti.

## Doba platnosti kreditu

 Kredit je platný 8 týždňov od posledného nabitia t.j. každým nabitím Kreditu sa jeho platnosť predlžuje o 8 týždňov. Ak Klient Kredit nespotrebuje ani nepožiada o vrátenie finančných prostriedkov, tento Kredit mu prepadáva a Klient stráca možnosť ho využiť na Tovar alebo Služby.

Tovar všetok spotrebný tovar predávaný v Komplexe, najmä alkoholické nápoje, nealkoholické nápoje, teplé nápoje, pochutiny a pod.

Služby sú služby poskytované Poskytovateľom, v rámci predmetov obchodnej činnosti Poskytovateľa, najmä:

1. organizovanie a uskutočňovanie skupinových kurzov plávania
2. prevádzkovanie športového zariadenia a zariadení slúžiacich na regeneráciu a rekondíciu (telocvičňa vybavená lezeckou stenou, bazén, wellness, súkromné oslavy)

Príslušenstvo akékoľvek technické vybavenie Komplexu (najmä lezecká stena, rebriny, montesorri hračky, preliezka, hojdačka a pod.)

Tréner je osoba poskytujúca osobné skupinové kurzy plávania v Komplexe, ktorá pri poskytovaní Služieb Klientovi vystupuje v mene Poskytovateľa a má uzatvorený zmluvný vzťah s Poskytovateľom. Všetky ostatné služby sú poskytované bez prítomnosti trénera a na vlastnú zodpovednosť alebo zodpovednosť zákonného zástupcu či blízkej osoby

Cenník je cenník Služieb a Tovarov zverejnený na Web stránke

Cenná vec Vec, ktorej hodnota samostatne alebo s inou vecou presahuje hodnotu 100,- EUR.

## Bezpečnostné predpisy

sú právne predpisy, normy a iné pravidlá na ochranu života a zdravia platné a účinné v Slovenskej republike, v dobe poskytovania Služieb Klientovi, ktorými je Klient povinný sa riadiť, a ktoré sa týkajú bezpečnosti a ochrany života a zdravia pri poskytovaní Služieb a využívaní Komplexu.

## Zásady spracovania osobných údajov

sú podmienky ochrany osobných údajov zverejnené na Web stránke

## Prevádzkový poriadok

je súhrn pravidiel, ktoré je Klient v Komplexe povinný dodržiavať a ktorý je zverejnený v priestoroch Komplexu a na Web stránke. Klient vstupom do Komplexu potvrdzuje, že sa oboznámil so všetkými ustanoveniami Prevádzkového poriadku, že s nimi súhlasí a zaväzuje sa ich dodržiavať v celom rozsahu. Poskytovateľ si vyhradzuje právo na zmeny Prevádzkového poriadku

## Reklamačný poriadok

je súhrn pravidiel platných pre uplatnenie reklamácie, ktorý je zverejnený v priestoroch Komplexu a na Web stránke

## Zmluva

je Zmluva o poskytovaní služieb uzavretá medzi Poskytovateľom, ako poskytovateľom Služieb a Klientom, prípadne Klientom určenou osobou, ako prijímateľom Služieb, v rámci ktorej Poskytovateľ poskytuje Klientovi Služby

Orgán dozoru

je Slovenská obchodná inšpekcia, Ústredný inšpektorát Slovenskej obchodnej inšpekcie, P.O. BOX 29, Bajkalská 21/A, 827 99 Bratislava, resp. príslušný Inšpektorát Slovenskej obchodnej inšpekcie.

Zákona o predaji na diaľku

je Zákon č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov

**Telocvičňa s lezeckou stenou**

# PREDMET ZMLUVY

## Zriadenie Klientskeho účtu

* 1. Podmienkou pre poskytovanie Služieb Klientovi je zriadenie Klientskeho účtu.
	2. Zriadenie Klientskeho účtu je možné registráciou Klienta cez prihlasovací formulár na Web stránke Poskytovateľa alebo priamo na recepcii Komplexu.
	3. Dňom registrácie Klienta cez prihlasovací formulár na Web stránke Poskytovateľa alebo priamo na recepcii Komplexu dochádza k vzniku Klientskeho účtu.

## Uzavretie Zmluvy o poskytovaní služieb

* 1. Dňom prijatia prvej platby od Klienta na účet Poskytovateľa dochádza k uzatvoreniu zmluvy o poskytovaní služieb.
	2. Poskytovateľ poskytne Klientovi potvrdenie o nabití Kreditu na Klientsky účet formou pokladničného dokladu.
	3. Prijatím platby dochádza k nabitiu Kreditu, teda nedochádza k zakúpeniu Služby ani Tovaru a predstavuje len preddavkovú zálohu na úhradu ceny za Služby a Tovar. Nabitým Kreditom uhrádza Klient cenu jednotlivých rezervovaných Služieb alebo zakúpeného Tovaru.
	4. Zmluva je uzatvorená na dobu neurčitú.
	5. Na základe Zmluvy sa Poskytovateľ zaväzuje umožniť Klientovi rezerváciu konkrétnej Služby a zakúpenie Tovaru v priestoroch Komplexu. Klient sa zaväzuje vyčerpať zakúpené kredity na Služby a Tovary počas Doby platnosti kreditu.
	6. Ak Klient nevyčerpá zakúpené kredity na Služby a Tovary počas Doby platnosti kreditu, vzniká Poskytovateľovi nárok na zaplatenie zmluvnej pokuty vo výške zostatku Kreditov na Klientskom účte.

## Rezervácia Služby

* 1. Rezervácia Služby sa vykonáva prostredníctvom Web stránky Poskytovateľa alebo priamo na recepcii Komplexu.
	2. Pre rezerváciu Služby musí mať Klient nabitý Kredit v dostatočnej hodnote potrebnej pre úhradu tej ktorej Služby.
	3. V prípade, ak Klient nemá dostatočný počet Kreditov na svojom Klientskom účte, Poskytovateľ mu neumožní rezerváciu Služby.

## Storno Služby

* 1. Rezerváciu Služby môže Klient zrušiť bez poplatku do 24 hodín pred jej plánovaným začatím. V prípade zrušenia rezervácie v čase kratšom ako 24 hodín pred jej plánovaným začatím je zrušenie spoplatnené tzv. storno poplatkom podľa aktuálneho Cenníka.
	2. Rezerváciu Služby  za **Bazén** môže Klient zrušiť bez poplatku do 24 hodín pred jej plánovaným začatím. V prípade zrušenia rezervácie v čase kratšom ako 24 hodín pred jej plánovaným začatím je zrušenie spoplatnené tzv. storno poplatkom 15 euro.

## Neúčasť na rezervovanej Službe

* 1. V prípade, ak sa Klient nedostaví na rezervovanú Službu, bude mu Služba účtovaná tak akoby Službu využil, teda bez nároku na vrátenie kreditu v hodnote služby.

## Nákup Tovaru

* 1. Klient má v priestoroch Komplexu možnosť zakúpiť Tovar, pričom Klient má možnosť zaplatiť v hotovosti alebo mu príslušná cena Tovaru bude stiahnutá z Kreditu.

## Zľavy

* 1. Poskytovateľ môže poskytnúť Klientovi zľavu. Na poskytnutie zľavy nie je právny nárok.

# POVINNOSTI KLIENTA

* 1. Klient je povinný pri registrácii na Web stránke uvádzať správne a pravdivo všetky údaje. Údaje je Klient pri akejkoľvek ich zmene povinný aktualizovať nahlásením na Emailovú adresu Poskytovateľa. V opačnom prípade Poskytovateľ nezodpovedá za prípadné škody vzniknuté Klientovi, z dôvodu neoznámenia zmeny údajov.
	2. Klient je povinný pravdivo oboznámiť Poskytovateľa so svojim zdravotným stavom pred začatím poskytovania Služieb a v prípade zmeny zdravotného stavu počas poskytovania Služieb je Klient povinný informovať Poskytovateľa o tejto zmene.
	3. Klient je povinný zaobchádzať so zariadením/majetkom Poskytovateľa alebo zariadením/majetkom, ktoré Prevádzkovateľ užíva/má v nájme/výpožičke/držbe a je v priestoroch Komplexu šetrne.
	4. Klient je povinný dodržiavať povinnosti ustanovené prevádzkovým poriadkom.
	5. Klient svojim chovaním musí dbať na zásady mravnosti a slušnosti.
	6. Za svojvoľné poškodenie a znečistenie zariadenia, prípadnú stratu požičaných a zverených predmetov je Klient osobne zodpovedný a je povinný škodu uhradiť.
	7. **Pokyny Trénera.** Počas využívania Služieb je Klient povinný riadiť sa pokynmi Trénera a súčasne je povinný dodržiavať prevádzkové, bezpečnostné a hygienické pravidlá Poskytovateľa. V prípade ich nedodržania môže byť vykázaný z Komplexu bez nároku na vrátenie Kreditu stiahnutého z Klientskeho účtu.
	8. Klient je povinný správať sa k zariadeniu Komplexu šetrne a sprchy používať len nevyhnutný čas.
	9. Klient je povinný ponechať si osobné veci v šatňovej skrinke, prípadne v úschovni cenín.
	10. V prípade prvej manipulácie s Príslušenstvom, je Klient povinný požiadať Trénera alebo iný zodpovedný personál o zaškolenie na obsluhu Príslušenstva. V prípade porušenia tejto povinnosti zodpovedá za poškodenie Príslušenstva.
	11. Je zakázané do priestorov Komplexu vnášať zbrane, nože a strelivo.
	12. Je zakázané v priestoroch Komplexu fajčiť.
	13. Je zakázané v priestoroch Komplexu fotografovať alebo filmovať osoby ako aj skupiny osôb bez ich predchádzajúceho súhlasu.
	14. Je zakázané vstupovať do Komplexu s jedlom.
	15. Je zakázané vstupovať do Komplexu s nápojmi v sklenených alebo iných rozbitných nádobách/fľaškách/pohároch.
	16. Je zakázané vstupovať vodiť do Komplexu zvieratá.
	17. Je zakázané v priestoroch Komplexu kričať alebo akýmkoľvek iným spôsobom rušiť či ohrozovať ostatných Klientov.
	18. Je zakázané pohybovať sa v priestoroch Komplexu mimo zóny určenej na rezervovanú Službu.
	19. Je zakázané vstupovať do Komplexu v opitom stave alebo pod vplyvom drog.
	20. Je zakázané vstupovať do Komplexu v hrubo znečistenom oblečení.
	21. Klient je povinný pohybovať sa v priestoroch Komplexu v čistej interiérovej (športovej) obuvi, okrem Zóny bojových umení do ktorej je možné vstupovať výlučne na boso alebo v na to určenej obuvi.
	22. Je zakázané vstupovať do priestorov druhého pohlavia.
	23. Klient nesmie v priestoroch Komplexu predávať, poskytovať alebo ponúkať iným Klientom a Trénerom zakázané látky alebo tovar.
	24. Klient je povinný pri odchode z Komplexu šatňovú skrinku vyprázdniť a nechať ju odomknutú. V prípade porušenie tejto povinnosti zo strany Klienta, má Poskytovateľ právo skrinku, ktorá ostala po skončení otváracích hodín zamknutá,
	otvoriť a Klienta vyzvať na prevzatie ponechaných vecí.
	25. Klient alebo zákonný zástupca Klienta, ktorý nedovŕšil 18. rok veku týmto vyhlasuje, že dobrovoľne, na vlastnú zodpovednosť a na vlastné riziko bude užívať Služby (lezeckú stenu, priestory telocvične, bazén, wellness, atď..).
	26. Klient alebo zákonný zástupca Klienta, ktorý nedovŕšil 18. rok veku si je vedomý, že užívanie Služieb je spojené s rizikami, ktoré Poskytovateľ aj pri dodržaní všetkých pravidiel nie je schopný eliminovať.
	27. Klient alebo zákonný zástupca Klienta, ktorý nedovŕšil 18. rok veku je povinný náležite používať bezpečnostné a ochranné zariadenia a pomôcky a svojvoľne ich nemeniť.
	28. Klient alebo zákonný zástupca Klienta, ktorý nedovŕšil 18. rok veku vyhlasuje, že mu boli zo strany Poskytovateľa dané inštrukcie a pokyny nevyhnutné pre správne vykonanie činnosti.
	29. Klient alebo zákonný zástupca Klienta, ktorý nedovŕšil 18. rok veku je povinný oznamovať bez odkladu Poskytovateľovi nedostatky, ktoré by mohli ohroziť jeho bezpečnosť, alebo zdravie, najmä bezprostredné a vážne ohrozenie života alebo zdravia a podľa svojich možností podieľať sa na ich odstránení.
	30. V prípade úrazu spôsobeného vlastným zavinením alebo nedodržaním stanovených bezpečnostných pravidiel a pokynov, si Klient alebo zákonný zástupca Klienta, ktorý nedovŕšil 18. rok veku nemá právo vymáhať žiadne finančné odškodnenie od Poskytovateľa, ktorý prevádzkuje Komplex.
	31. Za Klientov, ktorí nemajú 18 rokov, týmto ich zákonní zástupcovia alebo iné osoby, ktorá za sprevádzané osoby mladšie ako 18 rokov po vstupe do Komplexu zodpovedá, vyhlasujú že im zverené osoby využívajú všetky Služby na zodpovednosť a riziko zodpovedných zástupcov.
	32. Využívať Služby smie iba osoba v zdravotnom stave zodpovedajúcom tomuto úkonu.
	33. Deti do 18 rokov musia pri lezení mať pod lezeckou stenou podložku.
	34. Deti do 18 rokov sa smú na lezeckej stene pohybovať iba v sprievode dospelej osoby alebo zákonného zástupcu.
	35. Klient alebo zákonný zástupca Klienta, ktorý nedovŕšil 18. rok veku vyhlasuje, že bol zo strany Poskytovateľa riadne a zrozumiteľne oboznámený a poučený o rizikách a nebezpečenstve, ktoré môžu byť spojené s využívaním Služieb, tomuto oboznámeniu a poučeniu porozumel a bola mu poskytnutá možnosť klásť Poskytovateľovi otázky na odstránenie akýchkoľvek nejasností a/alebo rozporov v súvislosti s využívaním Služieb a tieto mu boli jasne, zrozumiteľne a v plnom rozsahu zodpovedané.
	36. Klient alebo zákonný zástupca Klienta, ktorý nedovŕšil 18. rok veku vyhlasuje, že bol oboznámený s nevyhnutnosťou riadiť sa odporúčaniami a pokynmi Poskytovateľa a ktorých dodržiavanie Klientom je nevyhnutné po celú dobu využívania Služieb pre riadne a bezpečné užívanie.
	37. Klient alebo zákonný zástupca Klienta, ktorý nedovŕšil 18. rok veku je povinný poskytnúť Poskytovateľovi všetky údaje a informácie o zdravotnom stave Klienta a to riadne, úplne a pravdivo bez zatajenia akýchkoľvek údajov vyžadovaných pre bezpečné užívanie lezeckej steny a priestorov telocvične. Oboznámenie sa Poskytovateľa so všetkými požadovanými údajmi je nevyhnutné pre riadne a bezpečné využívanie Služieb.
	38. Maloletý alebo ten, kto je postihnutý duševnou poruchou, zodpovedá za škodu ním spôsobenú, ak je schopný ovládnuť svoje konanie a posúdiť jeho následky; spoločne a nerozdielne s ním zodpovedá, kto je povinný vykonávať nad ním dohľad. Ak ten, kto spôsobí škodu, pre maloletosť alebo pre duševnú poruchu nie je schopný ovládnuť svoje konanie alebo posúdiť jeho následky, zodpovedá za škodu ten, kto je povinný vykonávať nad ním dohľad.

# ZODPOVEDNOSŤ ZA ŠKODU

## Škoda spôsobená vlastným konaním.

* 1. Klient nemá právo na náhradu škody spôsobenú vlastným úmyselným alebo nedbanlivostným konaním alebo úmyselným/nedbanlivým konaním tretích osôb, ktoré sa s jeho vedomím zdržiavajú v Komplexe.
	2. Klient zodpovedá v plnom rozsahu za:
1. škodu spôsobenú na majetku Poskytovateľa, a to aj v prípade ak bude spôsobená z nedbanlivosti,
2. škodu na majetku a/alebo zdraví tretích osôb, nachádzajúcich sa v Komplexe, a to aj v prípade, ak bude spôsobená z nedbanlivosti
	1. Klient sa zaväzuje takto vzniknutú škodu nahradiť poškodenému v celom rozsahu.

## Škoda na veciach vnesených alebo odložených.

* 1. Poskytovateľnezodpovedá za škodu na veciach vnesených alebo odložených v Komplexe počas využívania Služieb, ak tieto budú odložené mimo miest vyhradených Poskytovateľom. Pokiaľ Klient odkladá počas využívania Služieb do miest vyhradených Poskytovateľom veci, ktoré jednotlivo, alebo v súčte dvoch a viacerých vecí presahujú hodnotu 100,- EUR (cenná vec), je povinný toto oznámiť Trénerovi a odložiť ich v úschovni cenín, inak Poskytovateľ nezodpovedá za škodu spôsobenú ich poškodením, odcudzením, znehodnotením presahujúcu danú čiastku. Poskytovateľ zodpovedá za škodu na veciach v zmysle Zmluvy a ustanovení príslušného všeobecne záväzného právneho predpisu. Právo na náhradu škody sa musí uplatniť u Prevádzkovateľa bez zbytočného odkladu.

## Ostatné ustanovenie o škode.

* 1. Poskytovateľ nezodpovedá za škodu spôsobenú v prípade ak bez zavinenia Poskytovateľa, alebo vplyvom rozhodnutí orgánov štátnej moci (napríklad v súvislosti so zamedzením následkov šírenia nebezpečnej nákazlivej ľudskej choroby opatreniami orgánov štátnej správy na úseku verejného zdravotníctva), alebo zásahov vyššej moci účastník nebude mať možnosť využiť objednané/predplatené Služby v pôvodne dohodnutom termíne alebo rozsahu.
	2. Poskytovateľ nepreberá žiadnu zodpovednosť za obsah, bezchybnosť, správnosť a funkčnosť internetových stránok tretích osôb, na ktoré sú na Web stránke uvedené odkazy.

# VADY SLUŽIEB

* 1. V prípade vady poskytovaných Služieb Poskytovateľom je Klient povinný postupovať podľa platného reklamačného poriadku Prevádzkovateľa.
	2. Ak Klient sa využitím Služby vzdáva práva na ich reklamáciu a poskytnutie Služby bude považované za prijaté bez výhrad zo strany Klienta.
	3. Spôsob vybavenia reklamácie je upravený reklamačným poriadkom Prevádzkovateľa, ktorý je súčasťou Zmluvy.

# OSOBNÉ ÚDAJE

* 1. Poskytovateľ zabezpečuje ochranu osobných údajov osôb (Klientov), ktoré sú fyzickými osobami, v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), pričom Klient poskytuje bližšie informácie o spracúvaní jej/ich osobných údajov v dokumente „Zásady spracovania osobných údajov“, ktorý je zverejnený na Webovej stránke.

# OSTATNÉ USTANOVENIA

* 1. **Okolnosti vylučujúce zodpovednosť.** Za okolnosti vylučujúce zodpovednosť prijímajú zmluvné strany právnu úpravu podľa § 374 Obchodného zákonníka ak nie je v zmluve alebo týchto VOP uvedené inak.
	2. **Započítanie pohľadávok Poskytovateľom.** Poskytovateľje oprávnený jednostranne započítať oproti pohľadávke Klienta voči nemu všetky svoje prípadné pohľadávky vzniknuté zo zmluvy alebo z akéhokoľvek iného právneho vzťahu.
	3. **Započítanie pohľadávok Klientom.** Klient nie je oprávnený jednostranne započítať svoje pohľadávky voči pohľadávkam Poskytovateľa vzniknutým zo zmluvy.
	4. **Postúpenie pohľadávky Poskytovateľom.** Poskytovateľ je oprávnený postúpiť pohľadávky voči Klientovi vzniknuté zo zmluvy bez akéhokoľvek súhlasu Klienta.
	5. **Postúpenie pohľadávky Klientom.** Klientnie je oprávnený postúpiť pohľadávky voči Poskytovateľovi vzniknuté zo zmluvy bez predchádzajúceho písomného súhlasu Poskytovateľa.

# OSOBITNÉ USTANOVENIA PRE ZMLUVY UZATVORENÉ SPOTREBITEĽMI NA DIAĽKU

* 1. Ak došlo k uzavretiu Zmluvy medzi Poskytovateľom a Spotrebiteľom výlučne prostredníctvom jedného alebo viacerých prostriedkov diaľkovej komunikácie, najmä využitím Web stránky alebo mobilnej aplikácie Poskytovateľa, má sa za to, že došlo k uzatvoreniu Zmluvy v zmysle Zákona o predaji na diaľku alebo zmluvy uzavretej mimo prevádzkových priestorov Poskytovateľa a o zmene a doplnení niektorých zákonov.
	2. Ak sa má na základe Zmluvy začať poskytovanie Služby pred uplynutím lehoty na odstúpenie od Zmluvy, alebo ak si Spotrebiteľ zarezervuje poskytnutie Služby pred uplynutím lehoty na odstúpenie od Zmluvy, Poskytovateľ týmto:
	3. poučuje Spotrebiteľa o tom, že rezerváciou Služby pred uplynutím lehoty na odstúpenie od Zmluvy stráca po úplnom poskytnutí Služby právo na odstúpenie od Zmluvy, a
	4. Spotrebiteľ výslovne súhlasí so začatím poskytovania Služby pred uplynutím lehoty na odstúpenie od Zmluvy a vyhlasuje, že bol riadne poučený podľa písmena a).
	5. Spotrebiteľ je oprávnený, s výnimkou ustanovení odseku 8.2., bez uvedenia dôvodu odstúpiť od Zmluvy, a to v lehote 14 dní od uzavretia Zmluvy. Odstúpenie od Zmluvy je možné urobiť formou formuláru na odstúpenie od Zmluvy tak, že ho pošle poštou v listinnej podobe alebo emailom na Emailovú adresu Poskytovateľa.
	6. Uzatvorením zmluvy na diaľku Klient v postavení spotrebiteľa súhlasí s doručením informácií podľa § 3 ods. 1 Zákona o predaji na diaľku, ako napríklad potvrdenie o uzatvorení Zmluvy, formulár na odstúpenie od Zmluvy v podobe zápisu na inom trvanlivom nosiči.

# DOBA TRVANIA ZMLUVY

* 1. Zmluva sa uzatvára na dobu neurčitú.
	2. **Prerušenie.** Klient je kedykoľvek počas trvania Zmluvy oprávnený Zmluvu prerušiť, a to vo forme Žiadosti o zrušenie Zmluvy, adresovanú Poskytovateľovi elektronickými prostriedkami na E-mailovú adresu Poskytovateľa.
		1. Prerušenie Zmluvy je účinné doručením Žiadosti o prerušenie plynutia Doby platnosti kreditov Poskytovateľovi. V tomto prípade je Poskytovateľ povinný do 5 pracovných dní zaevidovať Žiadosť o prerušenie plynutia Doby platnosti kreditov. Prerušenie je možné najviac na 3 mesiace, počnúc dňom doručenia Žiadosti o prerušenie plynutia Doby platnosti kreditov. Žiadosť nemusí byť odôvodnená. Následne budú zrušené všetky rezervácie Klienta. Po uplynutí doby prerušenia, najviac tri mesiace, začína plynúť zostávajúca Doba platnosti kreditov.
	3. Platnosť Zmluvy zaniká:
1. dohodou zmluvných strán;
2. výpoveďou zo strany Objednávateľa alebo Poskytovateľa.
	1. **Dohoda.** Zmluvné strany sú oprávnené ukončiť písomnou dohodou Zmluvu k obojstranne dohodnutému a potvrdenému dátumu.
	2. **Výpoveď zo strany Klienta.** Klient je kedykoľvek počas trvania Zmluvy oprávnený Zmluvu vypovedať alebo prerušiť, a to vo forme Žiadosti o zrušenie Zmluvy, adresovanú Poskytovateľovi elektronickými prostriedkami na E-mailovú adresu Poskytovateľa.
		1. Vypovedanie Zmluvy je účinné doručením Žiadosti o zrušenie Klientskeho účtu Poskytovateľovi. V tomto prípade je Poskytovateľ povinný do 5 pracovných dní uskutočniť výmaz Klientskeho účtu a zrušiť registráciu Klienta. Následne budú zrušené všetky rezervácie Klienta. Klient je oprávnený sa kedykoľvek opäť zaregistrovať.
	3. **Výpoveď zo strany Klienta v prípade zmeny VOP.** Klient má právo v prípade uvedenom v odseku 11.4 týchto VOP na písomné vypovedanie Zmluvy v lehote 14 dní.
		1. Vypovedanie Zmluvy je účinné 15. deň od doručenia Žiadosti o zrušenie Klientskeho účtu Poskytovateľovi. V tomto prípade je Poskytovateľ povinný do 5 pracovných dní uskutočniť výmaz Klientskeho účtu a zrušiť registráciu Klienta. Klient je oprávnený sa kedykoľvek opäť zaregistrovať.
	4. **Výpoveď zo strany Poskytovateľa.** Poskytovateľ je oprávnený kedykoľvek vypovedať Zmluvu a bezodkladne zrušiť Klientsky účet, ak Klient porušuje svoje povinnosti klienta ustanovené v týchto VOP, najmä v článku 3.

Následne budú zrušené všetky rezervácie Klienta. V tomto prípade môže byť Klientovi znemožnené sa opäť zaregistrovať.

# DORUČOVANIE

* 1. Výzva, oznámenie alebo akýkoľvek iný právny úkon (ďalej len „**oznámenie**“) objednávateľa (ďalej len „**odosielateľ**“) sa považuje za doručené Poskytovateľovi (ďalej len „**adresát**“), ak bolo uskutočnené na adresu adresáta uvedenú v záhlaví zmluvy, resp. na adresu, ktorú adresát naposledy písomne oznámil odosielateľovi. Oznámenie sa považuje za doručené dňom, v ktorom adresát oznámenie prevzal alebo odmietol prevziať, alebo na piaty deň odo dňa podania zásielky na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi.
	2. **E-mail.** Písomná forma oznámenia je zachovaná aj v prípade zaslania oznámenia adresátovi prostredníctvom elektronickej pošty na E-mailovú adresu Poskytovateľa. Oznámenie sa považuje za doručené v momente odoslania ak bolo odoslané do 16:00 toho dňa, alebo na nasledujúci deň odo dňa odoslania elektronickej správy.
	3. Pre Objednávateľabudú všetky oznámenia doručované alebo oznamované na údaje uvedené v Zmluve alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.
	4. Pre Poskytovateľabudú všetky oznámenie doručované alebo oznamované na údaje vedené v Zmluve alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.
	5. Poskytovateľ je povinný oznámiť akékoľvek zmeny údajov, ktoré sa ho týkajú a sú potrebné na prípadné uplatnenie oznámenia, najmä všetky zmeny týkajúce sa uzavretia tejto zmluvy, zmenu, či zánik jeho právnej subjektivity, adresu jeho sídla, bydliska alebo miesta podnikania, bankového spojenia. Ak si Poskytovateľ nesplní túto povinnosť, nebude oprávnený namietať, že neobdŕžal akékoľvek oznámenie a zároveň zodpovedá za akúkoľvek takto spôsobenú škodu.

# ZÁVEREČNÉ USTANOVENIA

* 1. **Právomoc súdov.** Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto Zmluvy.
	2. **Rozhodné právo.** Zmluva a VOP, ako aj právne vzťahy medzi Objednávateľom a Poskytovateľom, ktoré nie sú v Zmluve a VOP výslovne upravené, sa riadia

a) vo vzťahu k spotrebiteľom predpismi občianskeho práva, a to najmä Občianskym zákonníkom;

b)         vo vzťahu k ostatným osobám (neuvedeným v písm. a) vyššie) predpismi obchodného práva, a to Obchodným zákonníkom a ostatnými všeobecne záväznými právnymi predpismi

* 1. Poskytovateľ je oprávnený jednostranne tieto VOP zmeniť. Zmena alebo doplnenie VOP sa považuje za zmenu zmluvných Podmienok, ak nie je v týchto VOP stanovené inak. Poskytovateľ oznamuje zmenu VOP elektronickou poštou.
	2. Ak dôjde k jednostrannej zmene ustanovení VOP, má Klient právo na písomné vypovedanie Zmluvy v lehote 14 dní od okamihu oznámenia tejto zmeny; ak nedôjde k vypovedaniu Zmluvy, považuje sa toto konanie Klienta za súhlas s novým znením VOP.
	3. Právne vzťahy medzi Poskytovateľom a Klientom zo zmluvy uzatvorenej na diaľku (napríklad prostredníctvom Web stránky) sa riadia ustanoveniami Zmluvy, ako i týmito VOP a príslušnými ustanoveniami právnych predpisov Slovenskej republiky, najmä ustanoveniami Zákona o predaji na diaľku a Občianskeho zákonníka.
	4. **Vis maior.** Ak nastanú okolnosti, ktorých vznik, priebeh a následok nie je závislý na činnosti a postupe Poskytovateľa (vis major) alebo okolnosti na strane Klienta, na základe ktorých Klient úplne alebo sčasti nevyužije objednané, zaplatené a zabezpečené Služby, nevzniká Klientovi nárok na úhradu alebo zľavu z ceny služieb ani nárok na kompenzáciu alebo náhradu škody v akomkoľvek rozsahu. Poskytovateľ nenesie zodpovednosť za krátkodobo zníženú kvalitu Služieb, výpadky a tiež škody spôsobené vyššou mocou (vis maior). Vyššou mocou (vis maior) sú myslené najmä prírodné katastrofy, živelné pohromy, štrajky, dopravné nehody, nepredvídateľné poruchy na Komplexe (napr. prerušené dodávky médií, vody a pod.), povinnosti uložené Poskytovateľovi rozhodnutím orgánov verejnej moci ako i iné.
	5. Ak sa niektoré ustanovenie VOP stane vo vymedzenom rozsahu neplatné, neúčinné, resp. nevykonateľné, ostatné ustanovenia, týmto nedotknuté, zostávajú v platnosti v plnom rozsahu. Poskytovateľ v takomto prípade nahradí takéto ustanovenie platným, účinným a vykonateľným ustanovením, ktoré sa bude čo najmenej odlišovať od princípov dohodnutých v týchto VOP pri zachovaní ekonomického a právneho účelu a zmyslu nahrádzaného ustanovenia.
	6. **Alternatívne riešenie spotrebiteľských sporov.** Prípadné spory medzi Poskytovateľom a Klientom - spotrebiteľom, je možné riešiť formou alternatívneho riešenia spotrebiteľských sporov v zmysle zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov. Pred zamýšľaným iniciovaním alternatívneho riešenia sporu sa odporúča spotrebiteľovi, kontaktovať za účelom riešenia vzniknutej situácie dohodou prvotne Poskytovateľa, mailom na Emailovej adrese Poskytovateľa. Subjektom alternatívneho riešenia sporov je napríklad Orgán dozoru alebo iná oprávnená právnická osoba. Zoznam subjektov alternatívneho riešenia spotrebiteľských sporov je možné nájsť na stránke Ministerstva hospodárstva Slovenskej republiky:
	<https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1>
	7. Tieto VOP nadobúdajú platnosť od otvorenia prevádzky a od dátumu zverejnenie na Webovej stránke.